Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 138/13/6606	Lučenec, 16.7.2013
EEČ : 2-47-124-2013

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 253/2001 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec syna XXXXX, nar. XXXXX hoci podľa právoplatného rozsudku v Považskej Bystrici č. 12Nc 788/91 zo dňa 30.07.1991 povinný platiť výživné mesačne na syna vo výške 650 Kčs vždy do 15-teho dňa toho ktorého mesiaca k rukám matky dieťaťa XXXXX, nar. XXXXX z XXXXX takto uloženú povinnosť v XXXXX a inde riadne neplnil a za obdobie od 01.11.1999 do 15.01.2000 a od 01.04.2004 do 15.06.2006 dlhoval na výživnom ÚPSVaR odboru sociálnych vecí v Považskej Bystrici celkom 878,30 € 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa OR PZ v Lučenci bolo dňa 17.03.2001 pod č. OÚV-140/20-2001 začaté trestné stíhanie a zároveň vznesené obvinenie XXXXX, nar. XXXXX pre trestný čin zanedbania povinnej výživy podľa § 213 ods. 1 Tr. zákona č. 140/1961 Zb., ktorý mal prečin spáchať spôsobom a v rozsahu uvedenom v skutkovej vete výrokovej časti tohto uznesenia.
V priebehu vykonaného vyšetrovania bolo zistené, že obv. XXXXX podľa úmrtného listu vedeného v knihe úmrtí Matričného úradu v XXXXX č. 2/2013 z 11.03.2013, že dňa 25.02.2010 umrel. 
Podľa § 215 ods. 1 písm. d/ Tr. poriadku prokurátor zastaví trestné stíhanie ak je trestné stíhanie neprípustné podľa § 9.
Podľa § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
S poukazom na ustanovenia § 9 ods. 1 písm. d/ Tr. poriadku bolo preto potrebné o trestnom stíhaní rozhodnúť podľa § 215 ods. 1 písm. d/ Tr. poriadku, tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor